Úrvalsvísitala kauphallar Nasdaq á Íslandi lækkaði um 0,05% í dag og er nú komin aftur niður fyrir 2.000 stig í vikunni eða í 1997,93 stig . Viðskiptablaðið fjallaði um það í lok apríl þegar vísitalan fór í fyrsta skiptið upp fyrir 2.000 stig . Mest hækkun var á bréfum Kviku en þau hækkuðu um 0,78% í viðskiptum upp á 240 milljónir sem er á sama tíma mestu viðskipti dagsins , hvert bréf nú komið í 10,3 krónur . En eins og Viðskiptablaðið fjallaði um fyrr í dag seldi Svanhildur Nanna Vigfúsdóttir fyrir um það bil 192 milljónir í Kviku í dag . Næst mest hækkun var á bréfum Haga en þau hækkuðu um 0,58% og standa nú í 39,33 krónum . Össur hækkaði einnig töluvert eða um 3,67% , upp í 50,80 danskar krónur , eða sem samsvarar 942,19 íslenskum krónum . Félagið er nú eingöngu skráð á dönsku kauphöllina . Mest lækkun var á bréfum Brim , áður HB Grandi , en þau lækkuðu um 2,77% og standa nú í 36,9 krónum . Næst mest lækkuðu bréf Skeljungs eða um 1,15% í einungis 11,6 milljón króna viðskiptum . Þriðja mesta lækkun dagsins var á bréfum Sýn eða um 0,94% í viðskiptum upp á 25,4 milljónir og kosta bréfin nú 26,25 krónur hvert . Enn heldur breska pundið áfram að hækka gagnvart íslensku krónunni en hækkunin nam 0,62% í dag og fæst pundið nú á 155 íslenskar krónur . Mest hækkaði íslenska krónan gagnvart þeirri norsku eða um 0,55% . Aðrir gjaldmiðlar sem íslenska krónan hækkaði gagnvart voru meðal annars japanska jenið , danska krónan , Bandaríkjadalinn og evruna .